Mount Arayat

Mount Arayat er en inaktiv vulkan på 1026 moh på den filippiniske hovedøy Luzon. Det er ikke kjent når den sist hadde utbrudd, men det var antakelig i holocentiden.

Vulkanen befinner seg på et flatt jordbruksområde i bykommunen Arayat i provinsen Pampanga. 16 km vest for Arayat ligger Angeles City og den tidligere amerikanske flybasen Clark Air Base; vulkanen Pinatubo er ytterligere 16 km vestenfor der.

To stier leder opp til Arayas topp. En fører fra byen Arayat gjennom Mount Arayat National Park til Peak 1. Fra Peak 1 har man utsikt over det sentrale Luzon med elven Pampanga, Zambalesfjellene og Bataan i vest, og fjellene i Sierra Madre i øst. Peak 2 løper fra Magalang.

Eksterne lenker 
 Mount Arayat i Global Volcanism Program 

Pampanga
Vulkaner på Filippinene
Fjell over 1000 meter
Luzon